# Aksel Agerby

### Fra Wikipedia, den frie encyklopædi

Du har nye beskeder (forskel fra næstsidste redigering).
Aksel Agerby

Aksel Agerby (29. maj 1889-20. marts 1942) Dansk organist, komponist og musikadministrator. Agerby drev desuden sit eget nodeforlag, der også udgav andres arbejder.

## [redigér] Værk

Agerby var blind og blev uddannet som pianist og organist fra Det kgl. Blindeinstitut og Københavns Organistskole. Han var fra 1921 organist ved Københavns Begravelsesvæsen og fra 1930 til sin død ved Brønshøj kirke. I dag huskes han på grund at ét lille musikstykke, nemlig melodien til Jeg er havren. Nogle få andre af hans sange findes indspillet af bl.a. Aksel Schiøtz. Hans musikalske produktion omfattede i øvrigt en del sange og nogle få instrumentalkompositioner, der for nogles vedkommende er orkestreret af andre.

Hans betydning for dansk musikliv ligger dog et andet sted. Han var en energisk og karismatisk formand for DUT (Det Unge Tonekunstnerselskab) som var (og stadig er) dansk deltager i ISCM (International Society for Comtemporary Music). Agerby var formand for DUT fra 1929 til sin død, og omtales i samtidige fødselsdagsartikler og i nekrologer som en formand, der havde stærke meninger og evnen til at få ting til at ske. Det lykkedes ham at lave en sammenlægning med organisationen Ny Musik og dermed skabe en mere slagkraftig forening for samtidsmusik. Han fik også lavet et samarbejde med Dansk Koncertforening om koncertvirksomheden, var hovedkraften i dannelsen af Unge Tonekunstneres Orkester, som blev en vigtig institution både som koncertgiver og som uddannelsessted for unge musikere, og fik etableret Unge Tonekunstneres Fond til understøttelse af unge musikere. Ved hans hustrus død i 1946 blev deres efterladte midler lagt i Astrid og Aksel Agerby Mindelegat til udøvende eller skabende danske musikere.

## [redigér] Musik (ikke udtømmende)

### [redigér] Sang med klaver

- Jeg er havren (1916)
- Spurvene ved Helliggejst
- Jyske viser (10 sange)
- Flammende ungdom
- Jeg ved ej hvorfra du kommer
- Majnat
- Liljekonval
- Vintergækker
- En Dag
- Vor mor
- Hørvise
- Hvide børn og sorte børn

### [redigér] Kor

- Vor tid (blandet kor)
- Glæde over foråret (mandskor)
- Danmark, kære mor (mandskor)
- Kløver (mandskor)

### [redigér] Anden besætning

- Intermezzo (obo og orkester)
- Elegi (obo og orkester)
- Intermezzo pastorale (violin og klaver)
- Humoreske (violin og klaver)
- Aftenvandring (orkester)
- Berceuse (violin og klaver)

## [redigér] Læs mere

- Agerbys gravsted
- Artikel i DMT (Dansk Musik Tidsskrift) i anledning af Agerbys 50-årsdag
- Om Agerby som formand
- Nekrolog i DMT
- Om Unge Tonekunstneres Fond
- Andre artikler af og om Agerby på DVM (Det Virtuelle Musikbibliotek)
- Dansk biografisk Leksikon Gyldendals forlag 1979
- Musikkens Mestre, danske Komponister af Ejnar Jacobsen og Vagn Kappel. Gjellerups forlag 1947
- Bertel Bing: Organist Aksel Agerby død. (National Tidende 21. marts 1942)
- Gunnar Heerup: Aksel Agerby er død. (Levende Musik S. 43? - 1942)
- Axel Kjerulf: Komponisten Aksel Agerby døde i Gaar. (Politiken 21. marts 1942)
- Billede af Agerby

## [redigér] Kilder

Denne artikel bygger på ovennævnte tekster.

| Denne biografi om en komponist er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/k/s/Aksel_Agerby_2b58.html"

Kategorier: Påbegyndte komponistbiografier | Danske komponister | Klassiske komponister fra det 20. århundrede

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg